# Бәхтизин Рәмил Нәзиф улы

Бәхтизин Рәмил Нәзиф улы (30 март 1955 йыл) — ғалим-математик, юғары мәктәп һәм йәмәғәт эшмәкәре. Башҡортостан Фәндәр Академияһы академигы (2016), Физика-математика фәндәре докторы (1992), профессор (1994). 2014—2019 йылдарҙа Өфө дәүләт нефть техник университеты ректоры. Башҡортостан Республикаһының 6-сы саҡырылыш Дәүләт Йыйылышы — Ҡоролтай депутаты (2018). Башҡортостан вуздарының ректорҙар советы рәйесе (2018). Башҡортостан Республикаһының атҡаҙанған фән эшмәкәре (2001), Рәсәй Федерацияһы газ сәнәғәтенең почётлы хеҙмәткәре (1998) һәм почётлы юғары профессиональ белем биреү хеҙмәткәре. (2010). Башҡортостан комсомолының фән һәм техника өлкәһендәге премияһы лауреаты (1986). Вьетнамдың (2016) һәм Таджикстан Республикаһының (2016) Дуҫлыҡ ордендары кавалеры.

# Бәхтизин Рәмил Нәзиф улы
## Биографияһы

Рәмил Нәзиф улы Бәхтизин 1955 йылдың 30 мартында Башҡорт АССР-ының баш ҡалаһы Өфөлә тыуған. Башҡортостан Республикаһы Фәндәр академияһының элекке мөхбир ағзаһы, үҫемлек белгесе Нәзиф Бәхтизиндың (1927—2007) улы.
1977 йылда Санкт-Петербург дәүләт университетының механика-математика факультетын тамамлаған. («Математика» һөнәре буйынса).
1980—1983 йылдарҙа М. Азизбеков исемендәге Әзербайжан нефть һәм газ институты аспиранты, 1990—1992 йылдарҙа — докторанты.
1977 йылдан Өфө нефть институтында (хәҙер Өфө дәүләт нефть техник университеты) төрлө вазифаларҙа эшләй: юғары математика кафедраһы инженеры, уҡытыусыһы, профессоры, кафедра мөдире, вуздың фән буйынса проректоры, 2014 йылдан — ректор вазифаһын башҡарыусы, 2015 йылдан — ректор.
2015 йылдың 24 апрелендә Өфө дәүләт нефть техник университеты ректорын һайлау буйынса конференция булды. Тауыш биреү һөҙөмтәһендә өс кандидат араһынан профессор, физика-математика фәндәре докторы Рәмил Бәхтизин еңеүсе тип иғлан ителде. Ул 2014 йылдан алып вуз ректоры вазифаһын башҡарыусы ине.
2011—2015 йылдарҙа Рәмил Нәзиф улы бер үк ваҡытта Башҡортостан Фәндәр Академияһы Президенты булды.
2016 йылдың сентябрендә Рәмил Бәхтизин Рәсәй Федерацияһы Президентының Рәхмәтенә лайыҡ булды, ә Рәсәй һәм Вьетнам халыҡтары араһындағы дуҫлыҡты нығытыуҙағы, белем биреү һәм фән өлкәләрендә бәйләнештәрҙе үҫтереүҙәге юғары ҡаҙаныштары өсөн Вьетнам Социалистик Республикаһының Дуҫлыҡ ордены менән бүләкләнде.
2016 йылдың 31 октябрендә Өфө дәүләт нефть техник университетының Ғилми советы ултырышында Тажикстан Республикаһының Өфөләге Генераль консулы Олимхон Шамсов вуз ректоры Рәмил Бәхтизинға Тажикстандың Дуҫлыҡ орденынын тапшырҙы.
2016 йылдың 9 сентябрендә үткән һайлау йомғаҡтары буйынса, юғары уҡыу йорто етәксеһе Чеверев округы (Дүртөйлө һәм Илеш райондары) һайлаусыларының 80 процент тауышын йыйып, ҙур өҫтөнлөк менән оппоненттарын уҙып китте һәм Башҡортостан Республикаһының 6-сы саҡырылыш Дәүләт Йыйылышы — Ҡоролтай депутаты итеп һайланды. «Башинформ» мәғлүмәт агентлығы хәбәр итеүенсә, үҙенең депутатлыҡ эшмәкәрлеге барышында Рәмил Бәхтизин төрлө өлкәләрҙә бер нисә закон сығарыу башланғысын индерергә ниәтләй. Тәү сиратта был «Терәк юғары уҡыу йорто тураһында» ҡанун, шулай уҡ район мәктәптәрендә робот техникаһы кластарын булдырыуға ярҙам итергә һәләтле закондар. Минең тәжрибәм, шулай уҡ коллегаларымдың тәжрибәһе һәм белеме Башҡортостандың артабанғы үҫешенә булышлыҡ итер тип иҫәпләйем, — тип билдәләй Рәмил Бәхтизин. — Төбәк инфраструктураһын һәм социаль үҫешен яҡшыртыу, биләмәләрҙе төҙөкләндереү, халыҡҡа социаль ярҙам күрһәтеү буйынса алдыбыҙҙа ҙур эш тора.

# Бәхтизин Рәмил Нәзиф улы
## Йәмәғәт эшмәкәрлеге

* Башҡортостан Республикаһының 6-сы саҡырылыш Дәүләт Йыйылышы — Ҡоролтай депутаты (2018).
* Башҡортостан вуздарының ректорҙар советы рәйесе (2018).
* Рәсәй һәм Әзербайжан вуздары ассоциацияһының рәйестәше (2016).
** 2016 йылдың 28 ноябрендә Рәмил Бәхтизин Рәсәй Федерацияһының Мәғариф һәм фән министрлығы делегацияһы составында Әзербайжан Президенты Илһам Алиев менән осрашыуҙа ҡатнашты.
** 2018 йылдың октябрендә Рәмил Бәхтизин Өфө дәүләт нефть техник университеты делагацияһы менән Әзербайджанда Рәсәйҙең 15 юғары уҡыу йорто менән берлектә «Мәғариф—2018» халыҡ-ара күргәҙмәһендә ҡатнашты.

# Бәхтизин Рәмил Нәзиф улы
## Фәнни хеҙмәттәре
### Монографиялары

* А. Х. Мирзаджанзаде, М. М. Хасанов, Р. Н. Бахтизин. Этюды о моделировании сложных систем нефтедобычи Нелинейность, неравновесность, неоднородность.- Уфа: Изд-во «Гилем», 1999.
* Шаммазов А. М., Бахтизин Р. Н., Мастобаев Б. Н., Мовсумзаде Э. М., Владимиров А. И., Лапидус А. Л., Карнаухов Н. Н., Цхадая Н. Д. «История нефтегазового дела России». — Москва: Изд-во «Химия», 2001.
* А. Х. Мирзаджанзаде, М. М. Хасанов, Р. Н. Бахтизин Моделирование процессов нефтегазодобычи. Нелинейность, неравновесность, неопределенность. Серия «Современные нефтегазовые технологии», Москва, Ижевск, Институт компьютерных исследований, 2004.
* Р. Н. Бахтизин, А. К. Галлямов, Б. Н. Мастобаев, А. М. Нечваль, М. Р. Хасанов, А. Ф. Юкин Транспорт и хранение нефтей и нефтепродуктов. Применение электроподогрева. Москва, Изд-во «Химия», 196 с., 2004.

# Бәхтизин Рәмил Нәзиф улы
## Фәнни хеҙмәттәре
### Ғилми мәҡәләләре

* Бахтизин Р. Н., Юкин А. Ф. Распространение тепла в средах при наличии внутренних превращений // Инженерно-физический журнал. — 1984. — Т. 46. — № 5.
* Бахтизин Р. Н., Хасанов М. М. Восстановление пластового давления по данным нормальной эксплуатации скважин // Инженерно-физический журнал. — 1985. — т.49. — № 3.
* Бахтизин Р. Н. Групповой анализ уравнений течения тиксотропной жидкости // Прикладная математика и механика. — 1989. — т.53. — вып.2.
* Асадуллин Р. М., Бахтизин Р. Н. Анализ решений обратных задач химической кинетики//Кинетика и катализ. — 1990. — Т.31. — вып.3.
* Бахтизин Р. Н., Мухамедшин Р. К. Инвариантные решения уравнений неизотермического стационарного течения вязкой жидкости в трубах // Прикладная математика и механика. — 1991. — Т. 55. — вып. 3.
* Бахтизин Р. Н., Латыпов А. Р. Оценка порядка линейных моделей по экспериментальной информации // Автоматика и телемеханика. — 1992. — № 3.
* Бахтизин Р. Н., Дунаев В. Ф., Исмагилов А. Ф., Хасанов И. Ш. Методика обоснования многовариантного раздела продукции при освоении нефтяных месторождений на условиях СРП.// Информационно-аналитический журнал «Нефть, газ и бизнес». — 2003. — № 2.

# Бәхтизин Рәмил Нәзиф улы
## Фәнни хеҙмәттәре
### Фәнни-популяр мәҡәләләре

* Р. Н. Бахтизин, К. Ю. Штукатуров. Арифметические аттракторы.// Наука и жизнь. — 2000. — № 9.
* Р. Н. Бахтизин, К. Ю. Штукатуров. Ходом коня.// Наука и жизнь. — 2003. — № 1.
* Р. Н. Бахтизин, К. Ю. Штукатуров. Этюд о пользе и ошибках «вычислительных прикидок».// Домашний лицей. — 2002. — № 5.
* А. М. Шаммазов, Р. Н. Бахтизин, Б. Н. Мастобаев, А. Е. Сощенко. Трубопроводный транспорт России (1917—1945). // Трубопроводный транспорт нефти. — 2000. — № 9.
* А. М. Шаммазов, Р. Н. Бахтизин, Б. Н. Мастобаев, А. Е. Сощенко. Трубопроводный транспорт России (1945—1991). // Трубопроводный транспорт нефти. — 2001. — № 2.

# Бәхтизин Рәмил Нәзиф улы
## Маҡтаулы исемдәре һәм башҡа бүләктәре

* Татарстан Республикаһының Фән һәм техника өлкәһендәге дәүләт премияһы лауреаты (2020)
* Таджикстан Республикаһының Дуҫлыҡ ордены (2016)
* Рәсәй Федерацияһы Президентының Рәхмәте (2016)
* Вьетнам Социалистик Республикаһының Дуҫлыҡ ордены (2016)
* Рәсәй Федерацияһының почётлы фән һәм техника хеҙмәткәре (2015)
* Башҡортостан Республикаһы Дәүләт Йыйылышы — Ҡоролтайҙың Маҡтау ҡағыҙы (2015)
* Академик П. Л. Каписа миҙалы (2005)
* Рәсәй Федерацияһының почётлы юғары һөнәри белем биреү хеҙмәткәре (2001)
* Башҡортостан Республикаһының атҡаҙанған фән эшмәкәре (2001)
* Рәсәй Федерацияһы газ сәнғәтенең почётлы хеҙмәткәре (1998)
* Башҡортостан комсомолының фән һәм техника өлкәһендәге премияһы лауреаты (1986)